експортни пазари са били по-високи от цените за Съюза и поради това пазарът на Съюза не е привлекателен за китайския износ.
 (205)
 Както е посочено в съображение 123, когато цените на вноса на включените в извадката китайски производители износители се вземат без антидъмпингови мита, установените маржове на подбиване на цените са били средно 8,0 %. Средният марж на подбиване на цените, установен за невключените в извадката китайски производители износители въз основа на данни на Евростат, бе 7,5 %. Също така, както е посочено в съображения 75 — 92 и 202, разследването установи, че пазарът на Съюза е привлекателен за китайския износ. Поради това твърдението бе отхвърлено.
 (206)
 Няколко заинтересовани страни заявиха, че по време на РПРП китайският внос на разглеждания продукт се е извършвал само в ограничени количества и че е имал само ограничено присъствие на пазара на Съюза. Въз основа на това тези страни оспориха заключението на Комисията, че китайските производители износители са запазили своята база от клиенти в сегмента на производителите на оригинално оборудване от първоначалното разследване насам. На последно място, те отбелязаха, че в сегмента на следпродажбения пазар, а и като цяло, китайските производители износители са изгубили обем на продажби и пазарен дял.
 (207)
 Горните твърдения не са в противоречие с констатациите на Комисията относно пазарните обеми. Следва да се отбележи, че тези заинтересовани страни не отричат, както бе установено по време на разследването, че е имало увеличение на продажбите в сегмента на производителите на оригинално оборудване от РП в рамките на първоначалното разследване насам. Въз основа на тази тенденция, тези заинтересовани страни не са предоставили никакво разумно обяснение или доказателства в подкрепа на твърдението си, че китайските производители износители са загубили своята база от клиенти в сегмента на производителите на оригинално оборудване от РП в рамките на първоначалното разследване насам. Състоянието на промишлеността на Съюза по време на РПРП бе описано в съображения 132 — 169. След като бе направено заключението, че промишлеността на Съюза не е понесла съществена вреда по време на РПРП, твърдението, че китайският внос не е упражнил какъвто и да било натиск върху пазара на Съюза, вече не е актуално. Вероятното развитие на китайския внос в Съюза, ако се допусне мерките да отпаднат, е анализирано в съображения 54 —96, а евентуалното въздействие на този внос — в съображения 191 — 200. Засегнатите страни не предоставиха никакви конкретни данни относно техните общи твърдения, и по-специално с коя(и) част(и) от анализа на Комисията не биха се съгласили. Поради това тези твърдения се отхвърлят. На последно място, що се отнася до твърдението, че прогнозното търсене на колела от алуминий надвишава капацитета на промишлеността на Съюза, следва да се отбележи, че целта на мерките не е да се гарантира 100 % пазарен дял на промишлеността на Съюза или по друг начин да се пречи на вноса. Поради това твърдението също е отхвърлено.
 (208)
 Същите страни заявиха, че поради разликата между производствения капацитет на промишлеността на Съюза и търсенето на пазара на Съюза, всяко увеличение на китайския внос ще се конкурира основно с другите източници на внос,